Viață parohială și diversitate confesională în Transilvania se. al XVIII-lea
Cercetarea actuală vine în continuarea alteia anterioare dedicate dinamicii confesionale în comitatul Cluj, în special mișcării ortodoxe a călugărului Sofronie din Cioara, concretizată în cartea Biserica greco-catolică din comitatul Cluj în secolul al XVIII-lea (Cluj-Napoca, 2007). Aceeași problematică doresc să o urmăresc și în investigația de față, de data aceasta pe un alt decupaj adminsitrativ, comitatul Dăbâca, aflat în partea nord-estică a diecezei, la marginile acesteia, având o parte de graniță cu un spațiu ortodox prin excelență, Moldova.